# Marco Lucchinelli

Marco Lucchinelli (Bolano, 26 de juny de 1954) és un antic pilot de motociclisme italià que va guanyar el campionat del món de 500cc amb Suzuki el 1981. El 2017 fou incorporat al Saló de la Fama de MotoGP.

## Trajectòria esportiva

Lucchinelli va començar la seva carrera el 1975 amb una Laverda en curses de resistència. El seu pilotatge va impressionar prou a Yamaha com per a valdre-li una moto amb patrocini de fàbrica per al Campionat d'Itàlia, així com una inscripció al Gran Premi de les Nacions de 1975 a la classe de 350cc.
El 1976 va pilotar una Suzuki al Campionat del Món de 500cc i va acabar-lo en quart lloc final després d'haver obtingut dos segons llocs, un tercer i un de quart. Es va guanyar el sobrenom de Crazy Horse pel seu estil de pilotatge salvatge, que atreia molts fans. Aquest estil de conducció sense por també implicava, però, que caigués força sovint. La temporada de 1977 va baixar a l'onzè lloc final al mundial de 500 amb una Yamaha.
Lucchinelli va tornar a Suzuki la temporada de 1978 i el 1980 va guanyar el seu primer Gran Premi de 500cc, concretament el d'Alemanya a Nürburgring. Acabà la temporada en tercer lloc final darrere de Kenny Roberts i Randy Mamola. La millor temporada de Lucchinelli va ser la de 1981: va començar l'any amb una victòria sobre Kenny Roberts a la prestigiosa Imola 200 italiana; després va obtenir cinc victòries en Gran Premi amb la Suzuki, amb el suport de Roberto Gallina, lluitant amb Randy Mamola fins a l'última cursa de la temporada abans de guanyar el mundial de 500cc. El 1982, l'italià va acceptar l'oferta d'Honda per a pilotar la nova NS500 tricilíndrica amb Freddie Spencer i Takazumi Katayama de companys. Aquell any no va destacar i Franco Uncini va acabar guanyant el campionat per a l'equip Roberto Gallina-Suzuki, el mateix pel qual l'havia guanyat Lucchinelli l'any anterior.
Després d'una altra temporada fluixa amb Honda el 1983, Lucchinelli va entrar a l'equip de Cagiva i s'hi va estar durant les temporades de 1984 i 1985 abans de retirar-se dels Grans Premis. Llavors va provar sort a les curses d'automobilisme i va participar en la prova italiana de la temporada de Fórmula 3000 de 1986 amb un Lola-Ford. El 1987 va tornar a les motos i va obtenir una sonada victòria a la Daytona Battle of the Twins amb una Ducati 851. El 1988 va disputar amb Ducati el Campionat del Món de Superbike, en què va guanyar dues curses abans d'assumir el rol de director d'equip de la marca. El 6 de desembre de 1991, Marco Lucchinelli va ser detingut per tinença de drogues i va passar una temporada a la presó durant la qual va lluitar amb èxit contra l'addicció a les drogues.
Un cop retirat de les competicions, Lucchinelli va fer de comentarista de televisió a les curses de motociclisme per a la cadena Eurosport. Tot i així, va tornar breument a les curses el 1998 tot participant als 1000 km de Monza i a la cursa inaugural de la International Sports Racing Series (ISRS) amb l'equip Centenari; no va poder prendre la sortida a Monza però va acabar sisè a la general (segon a la classe CN) a la cursa inaugural de l'ISRS.

## Palmarès
### Resultats al Mundial de motociclisme

Barem de puntuació de 1969 a 1987:
| Posició | 1 | 2 | 3 | 4 | 5 | 6 | 7 | 8 | 9 | 10 |
| Punts | 15 | 12 | 10 | 8 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Posició | Punts |
| 1975 | 350cc | Yamaha | FRA | ESP | AUT | GER | NAT 7 | IOM | NED | FIN | CZE | YUG | | | 32è | 4 |
| 1976 | 350cc | Yamaha | FRA Ret | AUT | NAT | YUG | IOM | NED | FIN | CZE | GER | ESP | | | NC | 0 |
| 1976 | 500cc | Suzuki | FRA 3 | AUT 2 | NAT DNS | IOM | NED | BEL | SWE 15 | FIN 5 | CZE Ret | GER 2 | | | 4t | 40 |
| 1977 | 500cc | Suzuki | VEN 7 | AUT DNS | GER 7 | NAT Ret | FRA Ret | NED 6 | BEL Ret | SWE Ret | FIN 2 | CZE Ret | GBR | | 11è | 25 |
| 1978 | 350cc | Yamaha | VEN | AUT | FRA | NAT 6 | NED | SWE | | | | | | | 18è | 5 |
| 1978 | 350cc | Harley-Davidson | | | | | | | FIN Ret | GBR | GER | CZE | YUG | | 18è | 5 |
| 1978 | 500cc | Suzuki | VEN | ESP Ret | AUT 4 | FRA Ret | NAT 3 | NED Ret | BEL 7 | SWE Ret | FIN Ret | GBR 4 | GER Ret | | 9è | 30 |
| 1979 | 500cc | Suzuki | VEN | AUT 9 | GER Ret | NAT Ret | ESP 10 | YUG Ret | NED Ret | BEL DNS | SWE 7 | FIN 9 | GBR 9 | FRA Ret | 18è | 11 |
| 1980 | 500cc | Suzuki | NAT Ret | ESP 2 | FRA 3 | NED Ret | BEL 2 | FIN Ret | GBR 3 | GER 1 | | | | | 3r | 59 |
| 1981 | 500cc | Suzuki | AUT Ret | GER 3 | NAT 5 | FRA 1 | YUG 2 | NED 1 | BEL 1 | SM 1 | GBR 19 | FIN 1 | SWE 9 | | 1r | 105 |
| 1982 | 500cc | Honda | ARG 5 | AUT Ret | FRA DNS | ESP 5 | NAT 5 | NED Ret | BEL 6 | YUG 8 | GBR 17 | SWE 5 | SM 6 | GER 5 | 8è | 43 |
| 1983 | 500cc | Honda | RSA 9 | FRA 2 | NAT 10 | GER 3 | ESP Ret | AUT 7 | YUG 9 | NED Ret | BEL 7 | GBR Ret | SWE 6 | SM 4 | 7è | 48 |
| 1984 | 500cc | Cagiva | RSA Ret | NAT Ret | ESP Ret | AUT Ret | GER | FRA DNS | YUG | NED Ret | BEL | GBR | SWE | SM | NC | 0 |
| 1985 | 500cc | Cagiva | RSA | ESP | GER | NAT | AUT | YUG 15 | NED Ret | BEL Ret | FRA | GBR | SWE | SM Ret | NC | 0 |
| 1986 | 500cc | Cagiva | ESP | NAT Ret | GER | AUT | YUG | NED | BEL | FRA | GBR | SWE | SM | | NC | 0 |

### Resultats al Mundial de Superbike

Barem de puntuació de 1988 a 1992:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 20 | 17 | 15 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
(Ids. Rondes | Llegenda) (Curses en negreta indiquen pole; curses en itàlica indiquen volta ràpida)
| Any | Moto | 1 | 1 | 2 | 2 | 3 | 3 | 4 | 4 | 5 | 5 | 6 | 6 | 7 | 7 | 8 | 8 | 9 | 9 | 10 | 10 | 11 | 11 | Pos. | Pts |
| Any | Moto | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | C1 | C2 | Pos. | Pts |
| 1988 | Ducati | GBR 2 | GBR 1 | HUN 9 | HUN Ret | GER 6 | GER 11 | AUT 1 | AUT Ret | JPN 12 | JPN Ret | FRA 10 | FRA C | POR 3 | POR 4 | AUS | AUS | NZL | NZL | | | | | 5è | 63 |
| 1989 | Ducati | GBR | GBR | HUN | HUN | CAN | CAN | USA | USA | AUT | AUT | FRA | FRA | JPN DNS | JPN DNS | GER Ret | GER 10 | ITA 9 | ITA DNS | AUS | AUS | NZL | NZL | 42è | 13 |

## Referències

* ↑ «Marco Lucchinelli career statistics» (en anglès). motogp.com. Arxivat de l'original el 2020-04-09. [Consulta: 15 març 2024].
* ↑ «Luchinelli wheels to win» (en anglès). Anchorage Daily News, 06-04-1981. Arxivat de l'original el 19/7/2012 [Consulta: 22 desembre 2010].
* ↑ Porcar, Joan «Velocidad. Campeonatos del Mundo» (en castellà). El año SOLO MOTO'81. SOLO MOTO [Barcelona], 12-1981, p. 58-63. «Lucchinelli dió forma a lo imposible: derrotar a Roberts»
* ↑ «Marco Lucchinelli career World Superbike statistics» (en anglès). worldsbk.com. Arxivat de l'original el 2009-04-10. [Consulta: 15 març 2024].
* ↑ «Lucchinelli, 5 anni per la " coca " : la cella mi ha aiutato» (en italià). corriere.it. Corriere della Sera, 17-11-1992. [Consulta: 15 març 2024].
* ↑ «Monza 1000 Kilometres 1998 - Race results» (en anglès). Racing Sports Cars. [Consulta: 21 juliol 2013].
* ↑ «International Sports Racing Series Paul Ricard 1998 - Race results» (en anglès). Racing Sports Cars. [Consulta: 21 juliol 2013].
Campions del Món de motociclisme de 500cc i MotoGP$^1$ :
1949 - Graham
1950 - Masetti
1951 - Duke
1952 - Masetti
1953 - Duke
1954 - Duke
1955 - Duke
1956 - Surtees
1957 - Liberati
1958 - Surtees
1959 - Surtees
1960 - Surtees
1961 - Hocking
1962 - Hailwood
1963 - Hailwood
1964 - Hailwood
1965 - Hailwood
1966 - Agostini
1967 - Agostini
1968 - Agostini
1969 - Agostini
1970 - Agostini
1971 - Agostini
1972 - Agostini
1973 - Read
1974 - Read
1975 - Agostini
1976 - Sheene
1977 - Sheene
1978 - Roberts
1979 - Roberts
1980 - Roberts
1981 - Lucchinelli
1982 - Uncini
1983 - Spencer
1984 - Lawson
1985 - Spencer
1986 - Lawson
1987 - Gardner
1988 - Lawson
1989 - Lawson
1990 - Rainey
1991 - Rainey
1992 - Rainey
1993 - Schwantz
1994 - Doohan
1995 - Doohan
1996 - Doohan
1997 - Doohan
1998 - Doohan
1999 - Crivillé
2000 - Roberts Jr
2001 - Rossi
2002 - Rossi
2003 - Rossi
2004 - Rossi
2005 - Rossi
2006 - Hayden
2007 - Stoner
2008 - Rossi
2009 - Rossi
2010 - Lorenzo
2011 - Stoner
2012 - Lorenzo
2013 - Márquez
2014 - Márquez
2015 - Lorenzo
2016 - Márquez
2017 - Márquez
2018 - Márquez
2019 - Márquez
2020 - Mir
2021 - Quartararo
2022 - Bagnaia
2023 - Bagnaia
2024 - Martín :
$^1$El campionat de 500cc se substituí pel nou de MotoGP la temporada de 2002. :